text: F-16 fly i vanskeligheder
  14 december 2010 kl. 17.35
  Et F-16 fly måtte i dag sikkerhedslande i Esbjerg lufthavn.
  Et F-16 fly kom i dag i vanskeligheder over Nordsøen.
  Under en træningsflyvning satte flyets motor pludselig ud, skriver JydskeVestkysten.
  Det lykkedes piloten at genstarte motoren og få landet flyet i Esbjerg.
  De nærmere omstændigheder ved flyets motorproblemer skal nu undersøges, oplyser Flyvertaktisk Kommando.
  